7 dood in botsing aan Weskus | Maroela Media
Die owerhede op die toneel in Melkbosstrand (Foto: ER24)
Sewe mense is dood en tien ander beseer toe 'n vragmotor en 'n taxi Dinsdagoggend op 'n besige R27 in Melkbosstrand aan die Weskus gebots het.
Russel Meiring, woordvoerder van ER24, sê nood-en-reddingsdienste het die wrakke van die vragmotor en taxi met hul aankoms op die toneel langs die pad aangetref. Die pad was in dié stadium besig en die ongelukstoneel is afgesper.
Altesame sewe mense, van wie sommige in dié stadium nog in die wrak van die taxi vasgekeer was, het noodlottige beserings in die botsing opgedoen en is op die toneel dood verklaar.
Tien ander het ligte tot kritieke beserings opgedoen.
Meiring sê die pasiënte is almal op die toneel behandel voordat hulle na nabygeleë hospitale vervoer is vir verdere mediese behandeling.
Een van die tien pasiënte het kritieke beserings opgedoen en is per lugambulans na 'n hospitaal gehaas.
Al weer 'n taxi betrokke, dit is geen wonder nie, nie as 'n mens daagliks sien hoe hulle ry nie.
Hoef nie eers die storie te lees nie. As ek die hooflyn sien 7, 9, 11 dood in ongeluk dan weet een sommer daar was 'n taxi betrokke. Hulle dink moes as bestuurders is hulle "untouchable" teen enige spoed! Ek bestuur al vir 45 jaar en ek toon groot respek agter daai wiel. Wil nie my motor, ander mense, geboue of myself op frommel nie!
R27 is die pad van die dood. Ry elke naweek daardie pad, taxi's druk jou behoorlik van die pad af en dit teen n snelheid van 120km/h . Meegevoel aan die oorledenens se familie ( ma , pa of kind) wat nie huistoe kom vanaand nie:(